Lumina Sfântă a fost adusă în România, sâmbătă seară, de Superiorul Așezămintelor Patriarhiei Române la Locurile Sfinte, părintele arhimandrit Teofil Anăstăsoaie.
Lumina Sfântă a fost oferită delegaților eparhiilor pe Aeroportul Internațional „Henri Coandă” de la marginea Capitalei.
Astfel, va fi distribuită prin centrele eparhiale la toate parohiile din România și Republica Moldova.
Lumina Sfântă a fost primită la Sfântul Mormânt din Ierusalim, sâmbătă, la ora 14:13, potrivit Basilica.ro.
Ceremonia de la Mormântul Domnului a fost oficiată de Patriarhul Teofil al Ierusalimului.
De acolo a fost preluată și de reprezentantul Patriarhiei Române, părintele arhimandrit Teofil Anăstăsoaie, care a mers apoi la aeroportul din Tel Aviv pentru a o aduce la București.